Nafarroako Parlamentuko Hezkuntza Batzordeak, 2017ko urriaren 4 egindako bileran, honako erabaki hau onetsi zuen: “Erabakia. Horren bidez, Hezkuntza Departamentua premiatzen da familien parte-hartzea babestu eta hobetu dezan, haien seme-alaben hezkuntzari eragiten dioten erabakietan, eta Gurasoen Mahaia dei dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Hezkuntza Departamentua premiatzen du erabakitasunez babestu eta hobetu dezan familien parte-hartzea haien seme-alaben hezkuntzari Nafarroako hezkuntza-sistemaren barruan eragiten dioten erabakietan.

2. Nafarroako Parlamentuak Hezkuntza Departamentua premiatzen du Gurasoen Mahaia dei dezan, araudi indardunarekin bat, guraso-elkarteek hezkuntzaren esparruan parte hartzeko organo kideaniztuna den aldetik”.

Iruñean, 2017ko urriaren 17an

Lehendakaria: Ainhoa Aznárez Igarza